|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2022.gada 19.maijā Nr. 546 (prot. Nr.14, 16.§)

**Par pašvaldības nekustamā īpašuma “Baltiņu s.”, Čornajas pagastā, pārdošanu elektroniskā izsolē ar augšupejošu soli**

Pamatojoties uz likuma “Par pašvaldībām” 21.panta pirmās daļas 17.punktu un 27.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un trešo daļu un 9.panta otro daļu, 32.panta pirmās daļas 1.punktu, Pārejas noteikumu 11.pantu, ņemot vērā Rēzeknes novada pašvaldības iestādes “Kaunatas apvienības pārvalde” struktūrvienības „Čornajas pagasta pārvalde” 2022.gada 2.maija ierosinājumu un Finanšu pastāvīgās komitejas 2022.gada 19.maija priekšlikumu, Rēzeknes novada dome **nolemj:**

1. Nodot atsavināšanai, pārdodot elektroniskā izsolē ar augšupejošu soli, Rēzeknes novada pašvaldības nekustamo īpašumu „Baltiņu s.”, kadastra Nr.7846 010 0199, kas sastāv no zemes vienības ar kadastra apzīmējumu 7846 010 0199, platība 8,26 ha, kas atrodas Čornajas pagastā, Rēzeknes novadā.
2. Apstiprināt šī lēmuma 1.punktā minētā pašvaldības nekustamā īpašuma izsoles noteikumus (izsoles noteikumi pievienoti).
3. Apstiprināt pašvaldības nekustamā īpašuma nosacīto cenu – **EUR 26 000,00** (divdesmit seši tūkstoši *euro*, 00 centi)
4. Apstiprināt šī lēmuma 1.punktā minētā pašvaldības nekustamā īpašuma pirkuma līgumu projektu (pirkuma līguma projekts pievienots).
5. Uzdot Rēzeknes novada pašvaldības iestādes “Kaunatas apvienības pārvalde” struktūrvienībai „Čornajas pagasta pārvalde” publicēt sludinājumu par nekustamā īpašuma izsoli laikrakstā “Rēzeknes Vēstis” un Rēzeknes novada pašvaldības mājas lapā.
6. Noteikt, ka maksājumi, kas saistīti ar šī lēmuma 1.punktā minēto pašvaldības īpašumu sludinājumu publicēšanu laikrakstos un elektroniskā izsoļu vietnē, veicami no Rēzeknes novada pašvaldības iestādes “Kaunatas apvienības pārvalde” struktūrvienības „Čornajas pagasta pārvalde” budžeta līdzekļiem.
7. Uzdot Rēzeknes novada pašvaldības elektronisko izsoļu komisijai ievietot elektronisko izsoļu vietnē <https://izsoles.ta.gov.lv> informāciju par šī lēmuma 1.punktā minētā pašvaldības nekustamā īpašuma izsoli.
8. Izsoles rezultātus komisijai iesniegt apstiprināšanai Rēzeknes novada domē.

Domes priekšsēdētājs Monvīds Švarcs